title: A Bizottság (EU) 2020/684 végrehajtási rendelete (2020. május 18.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [„Kaki Ribera del Xúquer” (OEM)]

text:
                  25.5.2020

                  HU

                  Az Európai Unió Hivatalos Lapja

                  L 160/1

         A BIZOTTSÁG (EU) 2020/684 VÉGREHAJTÁSI RENDELETE
         (2020. május 18.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [„Kaki Ribera del Xúquer” (OEM)]
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely a 1133/2013/EU bizottsági végrehajtási rendelettel (2) módosított 245/2002/EK bizottsági rendelet (3) alapján bejegyzett „Kaki Ribera del Xúquer” oltalom alatt álló eredetmegjelöléshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában (4).

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Kaki Ribera del Xúquer” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 18-án.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 1133/2013/EU végrehajtási rendelete (2013. november 7.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Kaki Ribera del Xúquer [OEM]) (HL L 302., 2013.11.13., 22. o.).

            (3)  A Bizottság 245/2002/EK rendelete (2002. február 8.) egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről (
               HL L 39., 2002.2.9., 12. o.
            ).

            (4)  HL C 431., 2019.12.23., 41. o.


title: A Bizottság (EU) 22020/693 végrehajtási rendelete (2020. május 15.) egyes áruk Kombinált Nómenklatúra szerinti besorolásáról

text:
                  26.5.2020

                  HU

                  Az Európai Unió Hivatalos Lapja

                  L 162/1

         A BIZOTTSÁG (EU) 22020/693 VÉGREHAJTÁSI RENDELETE
         (2020. május 15.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.

            Kelt Brüsszelben, 2020. május 15-én.

                  a Bizottság részéről,

                  az elnök nevében,

               Philip KERMODE

                  megbízott főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Kb. 30 mm széles és kb. 0,02 mm vastag, ötvözött acélból (nem rozsdamentes acélból) készült szalag, tekercsben vám elé állítva. Az árucikk hosszirányban végig egységes tömör anyagú, keresztmetszetének alakja téglalap. Felülete kezeletlen.
                        Az árucikket az olvadékpörgetésnek (ömledékből való szálképzésnek) nevezett folyamatos öntési eljárással állítják elő. A villamosiparban történő felhasználásra, például transzformátormagok, érzékelőmagok, telítődő fojtótekercs magjai, mágneses erősítők, gyöngyök és impulzuskompresszorok való felhasználásra szánták.

                        7228 60 80

                        A besorolást a Kombinált Nómenklatúra értelmezésére vonatkozó 1. és 6. általános szabály, a 72. árucsoporthoz tartozó Megjegyzések 1. m) pontja, valamint a 7228, a 7228 60  és a 7228 60 80  KN-kód szövege határozza meg.
                        Objektív jellemzőiből és tulajdonságaiból adódóan az árucikk megfelel a 72. árucsoporthoz tartozó Megjegyzések 1. m) pontjában szereplő „Más rúd” meghatározásnak, mivel hosszirányban végig egységes tömör anyagú, keresztmetszetének alakja téglalap. Ezért az árucikk az említett alpont meghatározása szerinti rúdnak minősül.
                        Az árucikk olvadékpörgetéssel készül, amely a hengerléstől eltérő fémformázási technika. Továbbá az árucikk gyártása folyamatos öntési technikával – és nem öntvénysajtolási technikával – történik, következésképpen nem tartozik a 72. árucsoporthoz tartozó Megjegyzések 3. pontjának hatálya alá. Ezért a 7226 vtsz. alá síkhengerelt, kevesebb mint 600 mm szélességű, ötvözött acélból készült termékként vagy a 7227 vtsz. alá melegen hengerelt rúdként való besorolás kizárt.
                        Következésképpen az árucikket a 7228 60 80  KN-kód alá kell besorolni más ötvözött acélból készült más rúdként.